જોકે આ વર્ષે વ્યારા પાલિકા દ્વારા જેવેરા પાવતી આપવામાં આવી છે. તેમાં જે ઘર મલિકના નામો આવતા હતા તેની જગ્યાએ નામદાર સરકારનું નામ લખી વર્ષો જુના કબજેદારને દબાણકર્તાઓ તરીકે દર્શવવામાં આવ્યા હતા. જે-તે વિસ્તારના નાગરિકો માટે ખુબ જ અન્યાય કરતા છે. કેટલીક જગ્યાએ તો મકાન માલિક છે, તેમના બદલે પણ નામદાર સરકારનું નામ દાખલ કરવામાં આવ્યું છે. તેમજ વ્યારા પાલિકા દ્વારા ગરીબ અને માધ્યમ વર્ગના લોકોને હેરાન કરવાના હેતુસર મકાન માલિકના જગ્યાએ દબાણકાર તરીકે દર્શાવ્યા છે. જેનો વિરોધ કરી તાકીદે પુનઃ માલિકો બનાવે એવી માંગ કરી છે. સાથે થોડા દિવસ પહેલા વ્યારા પાલિક ખાતે કોંગ્રેસ દ્વારા ધરણાં અને વિરોધ પક્ષ દ્વારા સામાન્ય સભામાં કપડાં કાઢીને પણ વિરોધ કર્યો હતો. તેમ છતાં કોઈ નિરાકરણ ન આવતા છેવટે દીવાળીના દિવસે પણ પ્રતિક ધરણાં કરી કોંગ્રેસ અને વિરોધ પક્ષ પાલિકાએ વિરોધ યથાવત રખાયો હતો.